open-index/open-wikipedia-markdown huggingface dataset:
Μετάλλιο Βαλκανικών πολέμων

Το **Μετάλλιο Βαλκανικών πολέμων** ήταν αναμνηστικό μετάλλιο πολέμου στο διάστημα 1912 - 1913. Ιδρύθηκε σύμφωνα με Βασιλικό Διάταγμα από της 17ης Φεβρουαρίου 1914. Μετά τον επακολουθήσαντα πόλεμο το 1913 κατά της Βουλγαρίας έγινε διπλό, δηλαδή α) Αναμνηστικό μετάλλιο για την εκστρατεία κατά της Τουρκίας το 1912-1913, και β) Αναμνηστικό μετάλλιο δια την εκστρατεία κατά της Βουλγαρίας το 1913. Τα μετάλλια αυτά απονεμήθηκαν αποκλειστικά μόνο σε όλους τους στρατιωτικούς Έλληνες και αλλοδαπούς που υπηρέτησαν τα όπλα στο στρατό της ξηράς, στο ναυτικό, στα εθελοντικά σώματα και στην χωροφυλακή, και γενικά σε όλα τα μάχιμα τμήματα που υπηρέτησαν ιδιώτες στα χρονικά διαστήματα από της 18 Σεπτεμβρίου 1912 ως την 30 Απριλίου 1913 και από τις 20 Φεβρουαρίου ως τις 26 Ιουλίου 1913. Φέρονται στο στήθος όπως και τα παράσημα.

## Μετάλλιο Ελληνοτουρκικού Πολέμου 1912-1913
Πρόκειται για χάλκινο μετάλλιο που φέρει προσκολλημένο το βασιλικό στέμμα.
Στην έμπροσθεν όψη φέρει στο κέντρο τον σταυρό και το βασιλικό στέμμα, καθώς και τα μονογράμματα του βασιλιά Γεωργίου  και του βασιλιά Κωνσταντίνου στο επάνω και κάτω άκρο του σταυρού αντίστοιχα, συνοδευόμενα με στέμμα. Στις γωνίες του σταυρού φαίνονται τα άκρα ξιφών διασταυρωμένα. Περιφερικώς φέρει την επιγραφή «Συν Θεώ υπέρ Βασιλέως και Πατρίδος 1912 - 1913». Η γραφή είναι σε Βυζαντινά γράμματα. Η όπισθεν πλευρά είναι περιφερικά στεφανωμένη με δάφνες, στο κέντρο βρίσκεται η εξής επιγραφή σε Βυζαντινά γράμματα: «Μακεδονία, Ήπειρος, Αρχιπέλαγος».
Η ταινία είναι ημιμετάξινη σε χρώμα γαλάζιο του ουρανού. Στο μέσο φέρει ζώνη ερυθροκύανη, στα άκρα μια λευκή ζώνη.

## Μετάλλιο Ελληνοβουλγαρικού Πολέμου 1913
Το μετάλλιο του Ελληνοβουλγαρικού πολέμου έχει σχήμα στρογγυλό, κρατιέται από κορδέλα όπως περιγράφτηκε πιο πάνω. Στην έμπροσθεν όψη φέρει την προτομή του βασιλιά Κωνσταντίνου με την περιφερική επιγραφή σε κεφαλαία γράμματα: «Κωνσταντίνος Βασιλεύς των Ελλήνων 1913». Η όπισθεν όψη φέρει την προτομή του αυτοκράτορα του Βυζαντίου Βασιλείου Β', και την περιφερική επιγραφή σε βυζαντινά γράμματα: «Βασίλειος Β' 976-1025». 
Η ταινία είναι ημιμετάξινη χρώματος γαλάζιου του ουρανού. Στο μέσο φέρει πράσινη ζώνη μεταξύ λεπτών λευκών διαζωμάτων, στα άκρα φέρει μια λεπτή λευκή ζώνη.

thumb|150px|Μετάλλιο Ελληνοβουλγαρικού Πολέμου 1913.

## Αναμνηστικές και ιδιαίτερες διεμβολές
Εις ανάμνηση των μαχών και ναυμαχιών απονεμήθηκαν και μετάλλια στα οποία αναγράφονται τα ονόματα των κυριοτέρων μαχών μαι ναυμαχιών. Οι διεμβολές αυτές προσαρμόζονταν επάνω στην ταινία. Για τραυματισμό στην μάχη αυτή φέρεται διεμβολή με διασταυρωμένα ξίφη. Για τους πεσόντες φέρεται διεμβολή με σταυρό.

## Πηγές
* Γεωργίου Ι. Μπελδέκου, "Τάγματα Αριστείας και Στρατιωτικά Μετάλλια της Ελλάδος", έκδοση Πολεμικού Μουσείου, Αθήνα 1991, ISBN 960-85054-0-2
* Μεγάλη Στρατιωτική και Ναυτική Εγκυκλοπαίδεια, Κ-Μ, σελ. 515

## Εξωτερικοί σύνδεσμοι
*Σπυρίδων Κ. Θεοδωρόπουλος (1891-1983)
*Ιωάννης Ν. Κυριάκου (1888-1971)



Κατηγορία:Ελληνικά τάγματα και μετάλλια
Μετάλλιο Στρατιωτικής Αξίας

:*Για το Ρωσικό μετάλλιο, δείτε: [[Βραβείο της Στρατιωτικής Αξίας (Ρωσία)|Βραβείο της Στρατιωτικής Αξίας]].*

Το **Μετάλλιο Στρατιωτικής Αξίας** απονέμεται στους μονίμους εν ενεργεία Αξιωματικούς για διακεκριμένες πράξεις και συνεχείς υπηρεσίες, εξαιρετική ικανότητα στη διοίκηση και στην οργάνωση Μονάδας ή Υπηρεσίας, κατά την εκτέλεση ανατεθείσας υπηρεσίας ή εντολής. Διακρίνεται σε τρεις τάξεις όπως παρακάτω:
*Μετάλλιο Στρατιωτικής Αξίας **Α΄ Τάξεως**: Απονέμεται σε ανώτατους Αξιωματικούς.
*Μετάλλιο Στρατιωτικής Αξίας **Β΄ Τάξεως**: Απονέμεται σε ανώτερους Αξιωματικούς.
*Μετάλλιο Στρατιωτικής Αξίας **Γ΄ Τάξεως**: Απονέμεται σε κατώτερους Αξιωματικούς 
Το 1917, όταν άρχισε η απονομή του, είχε και:
*Μετάλλιο Στρατιωτικής Αξίας **Δ΄ Τάξεως**  

## Περιγραφή
Το μετάλλιο αυτό είναι χάλκινο σε σχήμα σταυρού, περιβάλλεται δε από στεφάνι δάφνης. Στο κέντρο του είναι αποτυπωμένο το σήμα της Ελληνικής Δημοκρατίας. Τα τέσσερα άκρα από τους βραχίονες του Σταυρού είναι λίγο πλατιά και εξέχουν από την
περιφέρεια. Στους βραχίονες του Σταυρού είναι χαραγμένες οριζόντια μεν η λέξη «ΑΜΥΝΕΣΘΑΙ», κάθετα δε η λέξη «ΠΕΡΙ ΠΑΤΡΗΣ». Ανάμεσα στους βραχίονες του Σταυρού υπάρχουν ξίφη διασταυρωμένα με τις λαβές τους προς τη βάση και δεν εξέχουν από την περιφέρεια του στεφανιού. Στην πίσω πλευρά του μεταλλίου γράφονται κυκλικά οι λέξεις «ΓΙΑ ΣΤΡΑΤΙΩΤΙΚΗ ΑΞΙΑ».
Η ταινία του μεταλλίου είναι από μεταξωτό ύφασμα κυματιστό, έχει πλάτος 35 χιλιοστά και χωρίζεται σε πέντε διαμήκεις λωρίδες. Η πρώτη και η πέμπτη έχουν χρώμα βαθύ κίτρινο. Η δεύτερη και η τέταρτη έχουν χρώμα βαθύ γαλάζιο. Η τρίτη ( η κεντρική ) έχει χρώμα άσπρο. Στην ταινία ακριβώς πάνω από το μετάλλιο τοποθετείται, οριζόντια, κλάδος δάφνης όπου είναι χρυσός για την Α΄ τάξη, αργυρός για την Β΄ τάξη και χάλκινος για την Γ΄ τάξη.

## Ιστορία
Στο παρελθόν το μετάλλιο αποτελούταν από σταυρό στεφανωμένο με δάφνες. Στο κέντρο ήταν αποτυπωμένος Φοίνικας, ενώ στους βραχίονες του σταυρού ήταν χαραγμένες οι λέξεις: «Αμύνεσθαι περί Πάτρης». Μεταξύ των βραχιόνων του σταυρού υπάρχουν ξίφη διασταυρωμένα. Το μετάλλιο κρατείται από ταινία σε χρώματα εναλλάξ μελανό (μαύρο) και κίτρινες ραβδώσεις. Συνοδεύεται από δίπλωμα, στο οποίο καταγράφεται ολόκληρη η Ημερήσια Διαταγή.

## Πηγές
* Μεγάλη Στρατιωτική και Ναυτική Εγκυκλοπαίδεια, Κ-Μ, σελ. 515
* Ν.Δ. 376/74 Περί των Στρατιωτικών Μεταλλίων

## Εξωτερικοί σύνδεσμοι
* Ελληνικό Πολεμικό Ναυτικό - Ηθικές Αμοιβές
* Πολεμική Αεροπορία - Παράσημα
* Γενικό Επιτελείο Στρατού - Ηθικές Αμοιβές 


Κατηγορία:Ελληνικά τάγματα και μετάλλια
Υγροποιημένος αέρας

Ο **υγροποιημένος αέρας** (αγγλικά: *liquid air*) είναι αέρας που ψύχθηκε σε κρυογενετικές θερμοκρασίες. Έχει χαρακτηριστικό ανοικτό γαλάζιο χρώμα.

## Ιδιότητες
Ο υγροποιημένος αέρας έχει την ιδιότητα να απορροφά πολύ γρήγορα θερμότητα και να επαναφέρεται στην αέρια κατάσταση και για το λόγο αυτό πρέπει να φυλάσσεται σε φιάλη κενού. Έχει πυκνότητα κατά προσέγγιση 870kg/m3, ωστόσο αυτό μπορεί να ποικίλλει, καθώς εξαρτάται και από την χημική σύστασή του. Επαναφέρεται στην αέρια κατάσταση στους -195 βαθμούς Κελσίου και έχει θερμοκρασία πήξεως -215 βαθμούς Κελσίου.

## Χρήσεις
Χρησιμοποιείται ως βιομηχανική πηγή αζώτου, οξυγόνου, αργού και άλλων αερίων.  Μπορεί να αντικαταστήσει το υγρό άζωτο στα εφέ της θεατρικής ομίχλης και καπνού.
 

Κατηγορία:Αποθήκευση ενέργειας
Κατηγορία:Βιομηχανικές διεργασίες
Κατηγορία:Υλικά
Κατηγορία:Ψυκτικά
Αναμνηστικό μετάλλιο της ανακηρύξεως του Συντάγματος του 1843

thumb|100px|Εκδοχή του μεταλλίου
Το **Αναμνηστικό Μετάλλιο της ανακηρύξεως του Συντάγματος του 1843** ήταν ελληνικό μετάλλιο. Ιδρύθηκε με το διάταγμα της 3ης Σεπτεμβρίου. Απονεμήθηκε στους στρατιωτικούς και πολίτες που συνέβαλαν κατά την επανάσταση της 3ης Σεπτεμβρίου. Κρεμόταν από ταινία πορφυρή.

## Περιγραφή
Το μετάλλιο έφερε στην εμπρόσθια όψη την επιγραφή «ΣΥΝΤΑΓΜΑΤΙΚΟΣ ΘΡΟΝΟΣ». Στην πίσω όψη αναγράφονταν η ημερομηνία «3 ΣΕΠΤΕΜΒΡΙΟΥ 1843».

## Παραπομπές


## Βιβλιογραφία
* H. Schulze, Chronik sämtlicher bekannten Ritter-Orden und Ehrenzeichen, welche von Souverainen und Regierungen verliehen werden, nebst Abbildungen der Dekorationen, Band 2, Moeser und Kühn, Berlin 1853, S.&nbsp;84

Κατηγορία:Ελληνικά τάγματα και μετάλλια
Μετάλλιο Ναυτικού Απομαχικού Ταμείου

Το **Μετάλλιον του Ναυτικού Απομαχικού Ταμείου** (Ν.Α.Τ.) ήταν ελληνικό μετάλλιο. Ιδρύθηκε το έτος 1907 με το Νόμο ΓΣΚΣΤ'. Απενέμετο από τον Υπουργό των Ναυτικών σε όσους κινδύνεψαν στη θάλασσα ή σε ευεργέτες του Ταμείου. Εφέρετο σε μετάξινη κυανόλευκη ταινία πλάτους 33 χιλ. στο στήθος στην αριστερή πλευρά. Στην πίσω πλευρά χαράσσοταν το ονοματεπώνυμο του τιμηθέντος και ο λόγος της απονομής, π.χ. "επί διασώσει ανθρώπου είτε πλοίου" ή "επ' ευεργεσία ναυτιλλομένων". Θεωρείται σπανιώτατο και, σύμφωνα με πληροφορίες, διασώζονται σε ιδιωτικές συλλογές ή μουσεία ελάχιστα.   

## Αναφορές


2. Γεωργίου Ι. Μπελδέκου, "Τάγματα Αριστείας και Στρατιωτικά Μετάλλια της Ελλάδος", έκδοση Πολεμικού Μουσείου, Αθήνα 1991, ISBN 960-85054-0-2

Κατηγορία:Ελληνικά τάγματα και μετάλλια
Κατηγορία:Υπουργείο Ναυτικών
Απόλυτη τιμή

Η **απόλυτη τιμή** ή το **απόλυτο** ενός πραγματικού αριθμού είναι η τιμή του αριθμού χωρίς πρόσημο και δείχνει την απόσταση του αριθμού από το μηδέν ή το κέντρο των αξόνων (μιγαδικοί). Η έννοια της απόλυτης τιμής μπορεί να βρεθεί και σε άλλες μαθηματικές δομές όπως στους δακτύλιους ή στους μιγαδικούς αριθμούς.

## Ορολογία
Η έννοια "module" ως μονάδα μέτρησης στη γαλλική γλώσσα, αποδίδεται στον Jean-Robert Argand κυρίως για τους μιγαδικούς αριθμούς. Η εισαγωγή του συμβολισμού **|α|** αποδίδεται στον Karl Weierstrass ο οποίος την πρωτοχρησιμοποίησε το 1841. Άλλος, γνωστός κυρίως στην πληροφορική, συμβολισμός της απόλυτης τιμής ενός αριθμού *a* είναι ο *abs(a)*.

## Ορισμοί και ιδιότητες
### Πραγματικοί αριθμοί
Στο σύνολο των πραγματικών αριθμών η απόλυτη τιμή κάθε πραγματικού αριθμού α ή το απόλυτο α (το οποίο συμβολίζεται ως |α| δηλαδή ο αριθμός ανάμεσα σε δύο κατακόρυφες γραμμές) ορίζεται με τη συνάρτηση:
: |\alpha| = \begin{cases} \alpha & \gamma\iota\alpha\; \alpha \geqslant 0 \\ -\alpha & \gamma\iota\alpha\; \alpha  

Καθώς η τετραγωνική ρίζα ενός αριθμού είναι πάντα θετική ισχύει επίσης και το:

:

Επίσης ισχύει:
:
:
### Απόσταση δύο σημείων
μικρογραφία|250x250εσ|Γεωμετρική αναπαράσταση απόστασης δύο σημείων.
Αν πάρουμε δύο αριθμούς τους  x_1, x_2 η απόσταση μεταξύ τους είναι d(x_1,x_2)=|x_1-x_2|. Το μέσο του τμήματος που ενώνει τους  x_1, x_2 είναι το σημείο x_0το οποίο απέχει την ίδια απόσταση από τα δύο σημεία  x_1, x_2:d(x_0,x_1) = d(x_0,x_2)\Rightarrow |x_0-x_1|=|x_0-x_2|  και τότε x_0-x_1 = x_2-x_0  αν (x_1. Το σημείο στην μέση ορίζεται ως x_0=\frac{x_1+x_2}{2}  και αντιστοιχεί στο κέντρο του διαστήματος [x_1,x_2] . Ο αριθμός \rho=\frac{x_2-x_1}{2}  λέγεται ακτίνα του διαστήματος [x_1,x_2] .

Με βάση αυτά έχω: x_0\in \mathbb{R}, \quad \rho>0 \quad |x-x_0| που γράφεται ως η απόσταση των δύο σημείων d(x,x0) δηλαδή x_0-\rho άρα  x \in (x_0-\rho,x_0+\rho) \Leftrightarrow 
x_0-\rho.
right|180px|thumb|Η απόλυτη τιμή ενός αριθμού ''z'' είναι η απόσταση ''r'' του ''z'' από το κέντρο των συντεταγμένων.
### Μιγαδικοί αριθμοί
Δεδομένου ότι το σύνολο των μιγαδικών αριθμών δεν είναι διατεταγμένο, ο ορισμός, μέσω συνάρτησης, για τους πραγματικούς αριθμούς δεν μπορεί άμεσα να γενικευθεί στους μιγαδικούς αριθμούς.

Καθώς όμως η τετραγωνική ρίζα ενός αριθμού είναι πάντα θετική ή μηδέν , σύμφωνα με την πιο πάνω εξίσωση (1), μπορούμε να ορίσουμε την απόλυτη τιμή ενός μιγαδικού αριθμού
:z = x + iy,\,
ως:
:|z| =  \sqrt{x^2 + y^2}.

## Παραπομπές


Κατηγορία:Πραγματικοί αριθμοί
Αναμνηστικό μετάλλιο του κρητικού αγώνος

Το **Αναμνηστικό μετάλλιο του κρητικού αγώνα** ήταν ελληνικό μετάλλιο. Συστήθηκε με τον Νόμο 4199 στις 30 Απριλίου 1913. 

## Αναφορές




Κατηγορία:Ελληνικά τάγματα και μετάλλια
Κατηγορία:Νεότερη ιστορία της Κρήτης
Αναμνηστικό μετάλλιο τάγματος Γεωργίου Α'

Το **Αναμνηστικό μετάλλιο τάγματος Γεωργίου Α´** ήταν ελληνικό μετάλλιο. Συστήθηκε με τον Νόμο 613 σε ανάμνηση της ιδρύσεως του Τάγμα του Γεωργίου Α΄. Διαιρείται σε δύο τάξεις: Αργυρό και χαλκό. Η ταινία είναι χρώματος σκούρου κόκκινου. Φοριέται στο αριστερό μέρος του στήθους. Απονέμεται στους αξιωματικούς, οπλίτες κατώτατους υπάλληλους και ιδιώτες. 

## Αναφορές


Κατηγορία:Ελληνικά τάγματα και μετάλλια
Κατηγορία:Γεώργιος Α΄ της Ελλάδας
Σόλτα

Το **Σόλτα**, (κροατικά: *Šolta*) είναι νησί της Κροατίας στην Αδριατική Θάλασσα. Έχει έκταση 58,2  τ.χλμ. και 1.479 κατοίκους σύμφωνα με την απογραφή του 2001.

## Παραπομπές


Σόλτα
Αβραάμ Καλφίν

Ο **Αβραάμ Καλφίν** είναι Έλληνας παλαίμαχος ποδοσφαιριστής που αγωνίστηκε επί σειρά ετών στην Α' Εθνική με τη φανέλα της Παναχαϊκής. Γεννήθηκε στις 20 Αυγούστου του 1948 στην Κωνσταντινούπολη. Αν και ξεκίνησε ως επιθετικός στη συνέχεια καθιερώθηκε στην άμυνα.

## Καριέρα
Εντάχτηκε σε ηλικία 14 ετών στην Πέρα Κλουμπ, ομάδα της ελληνικής κοινότητας της Κωνσταντινούπολης και σε ηλικία 17 ετών προωθήθηκε στην πρώτη ομάδα του συλλόγου η οποία τότε αγωνιζόταν στη Β' Κατηγορία της Τουρκίας. 

Τη σεζόν 1970-71 αφήνει την Πέρα Κλουμπ που συμμετείχε τότε στην Γ' Κατηγορία και μεταγράφεται στην Γαλατασαράι ενώ τον Μάιο του ίδιου έτους έρχεται στην Ελλάδα και δοκιμάζεται από την ΑΕΚ χωρίς ωστόσο να καταφέρει να πείσει τον τότε προπονητή της ομάδας, Μπράνκο Στάνκοβιτς, παρά το γεγονός πως άφησε καλές εντυπώσεις.

Τελικά αποκτάται από την Παναχαϊκή στην οποία θα μείνει μέχρι και το 1980, μετρώντας 210 συμμετοχές και 2 γκολ στην Α' Εθνική και αποτελώντας ένα από τα βασικά στελέχη της μεγάλης ομάδας της Παναχαϊκής της δεκαετίας του 1970, μαζί με ποδοσφαιριστές όπως ο Δαβουρλής, ο Ρήγας, ο Λεβεντάκος, ο Στραβοπόδης, ο Μιχαλόπουλος και άλλους. Μάλιστα, συμμετείχε και σε τέσσερα ευρωπαϊκά παιχνίδια της πατραϊκής ομάδας στο Κύπελλο ΟΥΕΦΑ της σεζόν 1973-74 εναντίον των Γκράτσερ και Τβέντε.

Μετά την αποχώρησή του από την Παναχαϊκή αγωνίστηκε για μια τριετία στην Αχαϊκή, τότε ομάδα της Β' Εθνικής, όπου και κρέμασε τα παπούτσια του. Σήμερα ασχολείται με ακαδημίες ποδοσφαίρου.

## Εξωτερικοί σύνδεσμοι
*Εφημερίδα Αθλητική Ηχώ,4/5/1971,σελ 8.
*Εφημερίδα Αθλητική Ηχώ,9/5/1971,σελ 6.
*Εφημερίδα Αθλητική Ηχώ,22/9/2002,σελ 17.

Κατηγορία:Έλληνες ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Έλληνες ομογενείς ποδοσφαιριστές
κ
Κατηγορία:Ποδοσφαιριστές Α.Ε. Αχαϊκής
Κατηγορία:Έλληνες αρμενικής καταγωγής
Ούγκλιαν

Το **Ούγκλιαν**, (κροατικά: *Ugljan*) είναι νησί της Κροατίας στην Αδριατική Θάλασσα. Έχει έκταση 51  τ.χλμ. και 6.182 κατοίκους σύμφωνα με την απογραφή του 2001. Πρωτεύουσα του νησιού είναι το Πρέκο.

## Παραπομπές


Ούγκλιαν
Παγκόσμιο Κύπελλο Ποδοσφαίρου Ενόπλων 1972

Το **25ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στη Βαγδάτη του Ιράκ, από 9 ως 19 Ιουνίου 1972. Νικήτρια αναδείχθηκε η ομάδα του **[[Ιράκ]]**, ενώ η Εθνική Ενόπλων της Ελλάδας τερμάτισε στην 3η θέση.

## Χώρες που μετείχαν

Στην τελική φάση προκρίθηκαν έξι χώρες (συνολικά μετείχαν 19), οι πέντε από προκριματικούς ομίλους και η διοργανώτρια ομάδα. Αλλά έλαβαν μέρος μόνο οι πέντε:

* **[[Ακτή Ελεφαντοστού]]**, απέκλεισε: Ζαΐρ, Γκάνα, Καμερούν.
* **[[Ελλάδα]]** 2β (3-2) - Γαλλία 2β (3-3) - Βέλγιο 2β (2-3). Η Ελλάδα προκρίθηκε λόγω καλύτερου συντελεστή τερμάτων.
**19/1/72, Σαρλερουά: Βέλγιο-Γαλλία: 2-1
**23/2/72, Σεντ-Ουέν: Γαλλία-Ελλάδα: 2-1 (Ελευθεράκης 12΄)
**05/4/72, Αθήνα: Ελλάδα-Βέλγιο: 2-0 (Δαβουρλής 53΄, Ελευθεράκης 79΄)
* **[[Ιταλία]]**, απέκλεισε: Ολλανδία (2-2, 3-2), Γερμανία (1-1, [;]), Αυστρία (4-0, [;]).
* **[[Τουρκία]]**, απέκλεισε: Κουβέιτ, Ιράν, Συρία.
* **[[Ιράκ]]**, διοργανώτρια**.
* **Νότιο Βιετνάμ** (αποσύρθηκε): απέκλεισε [[Νότια Κορέα]], [[Ταϊλάνδη]].

==Σύστημα διεξαγωγής==
Οι ομάδες αγωνίστηκαν σε ενιαίο όμιλο με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων και σε νέα ισοβαθμία υπερίσχυε η ομάδα που είχε κερδίσει τα περισσότερα [[κόρνερ]], σύμφωνα με κανονισμό που εφάρμοζε παραδοσιακά το ΣΙΣΜ, θεωρώντας πως έτσι προκρίνεται η πιο επιθετική ομάδα.



===Αγώνες===

*Ιράκ - Ιταλία: 1-1
*Ιράκ - Τουρκία: 2-2
*Ιράκ - Ελλάδα: 1-0
*Ιράκ - Ακτή Ελεφαντοστού: 3-0
*Ιταλία - Ελλάδα: 2-2 (Βασιλόπουλος 18΄, Στραβοπόδης 50΄ [[Πέναλτι (ποδόσφαιρο)|πέναλτι]])
*Ιταλία - Τουρκία: 0-0
*Ιταλία - Ακτή Ελεφαντοστού: 9-1
*Ελλάδα - Τουρκία: 2-0 (Σαράφης 8΄, Ελευθεράκης 18΄)
*Ελλάδα - Ακτή Έλεφαντοστού: 2-0 (Δαβουρλής 75΄, 77΄)
*Τουρκία - Ακτή Έλεφαντοστού: 4-1


===Βαθμολογία===
 




==Σύνθεση ελληνικής ομάδας==

*****
***Προπονητής**: [[Μιχάλης Παπαθεοδώρου]].
***Ποδοσφαιριστές''': Λευτέρης Πουπάκης (τερμ., 4 αγώνες), Τόλης Τσιρογιάννης (3), Ναλπάντης (3), Σεμερτζής (1), Σταυρίδης (1), Τάκης Νικολούδης (3), Σταύρος Σαράφης (3), Βασίλης Στραβοπόδης (3), Κώστας Ελευθεράκης (3), Βασιλόπουλος (3), Κώστας Δαβουρλής (3), Ανδρέας Μιχαλόπουλος (2), Γιώργος Δεληκάρης (3), Εμ. Παππάς (2), Μουτάφης (2), Πανόπουλος (1), Λ. Παπαδόπουλος, Διαμαντόπουλος, Φανάρας (τερμ.).

*Στην προκριματική φάση μετείχαν επίσης οι: Κόης (τερμ.), Βίκτωρ Μητρόπουλος, Γιάννης Κυριαζής, Άνθιμος Καψής, Άγγελος Σπυρίδων, Λιάπης, Γιάννης Μαντζουράκης, Τάκης Παπαδημητρίου, Βίκτωρας Θεοφιλόπουλος, Σιλιβίστρας, Κώστας Αθανασόπουλος, Πανταζής.

## Πηγές

*εφ. Αθλητική Ηχώ, 7/6/1972 ως εφ. Αθλητική Ηχώ, 24/6/1972
*εφ. "Μακεδονία", 16/6/72, σ.9.
*RSSSF Ποδοσφαιρικά αρχεία
### Σημειώσεις


Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1972
Πανελλήνιον (ατμόπλοιο)

Το **Πανελλήνιον** ήταν ένα από τα πρώτα Ελληνικά ελικοφόρα ατμόπλοια, που χρησιμοποιήθηκε αρχικά ως ταχυδρομικό (ποστάλ), μετέπειτα ως πολεμικό και στη συνέχεια ως εμπορικό πλοίο για περίπου μισό αιώνα. Υπό τη συνεχή δε διακυβέρνηση των άξιων πλοιάρχων του κατέστη τελικά θρυλικό, αποκομίζοντας μεγάλη δόξα.

## Ναυπήγηση - ένταξη

Ναυπηγήθηκε το 1855, επί βασιλείας του Όθωνα, προς εκσυγχρονισμό και ανανέωση του ελληνικού βασιλικού στόλου. Η ναυπήγησή του έγινε στα ναυπηγεία Henderson υπό την εποπτεία του Έλληνα ναυπηγού Γ. Τομπάζη. Έφερε δύο ιστούς για ιστιοφορία και μία μεγάλη σε ύψος καπνοδόχο μεταξύ αυτών. Η δε ταχύτητά του έφθανε τους 11 κόμβους.

Τη ναυπήγηση αυτού ακολούθησαν και άλλα τρία μείζονος εκτοπίσματος πλοία, τα «Ένωσις», «Κρήτη» και «Αρκάδι», που αποτέλεσαν και τον πρωτοποριακό (για την Ελλάδα και όλη την Α. Μεσόγειο) ατμο-ελικοκίνητο στόλο, ο οποίος διατέθηκε στην τότε "Υπηρεσία των Ταχυδρομείων", που τελούσε υπό την εποπτεία του Υπουργείου Εσωτερικών.

Με την άφιξή του "Πανελληνίου" και των αδελφών πλοίων στην Ελλάδα και την ύψωση της ελληνικής σημαίας, το 1857, με ειδική σύμβαση εκχωρήθηκαν στη νεοσύστατη τότε "Ελληνική Ατμοπλοΐα" Ερμούπολης, τη λεγόμενη απλούστερα "Συριανή", για την ανάπτυξη ακτοπλοϊκών συγκοινωνιών, που μέχρι τότε ήταν προβληματικές μέχρι ανύπαρκτες.

## Κρητική επανάσταση 1866

Επί βασιλείας του Γεωργίου Α΄, με το ξέσπασμα της Κρητικής Επανάστασης (1866-1868), το «Πανελλήνιον» μαζί με το «Ύδρα» εξοπλίστηκαν στα ναυπηγεία της Σύρου με 2 πυροβόλα έκαστο και χρησιμοποιήθηκαν αμέσως στη ρήξη του αποκλεισμού της Κρήτης, που επιχειρούσαν τότε πλοία της Οθωμανικής Αυτοκρατορίας και στην αποστολή και αποβίβαση εθελοντών μαχητών, τροφίμων και οπλισμού σε ενίσχυση των επαναστατών. Επειδή είχαν μικρή χωρητικότητα, το «Πανελλήνιον» και το «Ύδρα» αντικαταστάθηκαν από τα άλλα τρία που προαναφέρθηκαν.

Κατά τη διάρκεια της επανάστασης αυτής το «Πανελλήνιον» εκτέλεσε συνολικά εννέα δρομολόγια και διάφορους άλλους μικρούς πλόες αναγνώρισης. Στην τριετία αυτή κυβερνήτες του διετέλεσαν οι πλοίαρχοι Ν. Σαχτούρης, Β. Ορλώφ και Ν. Αγγελικάρης.

Την 1η Οκτωβρίου 1866 το «Πανελλήνιον», μετά από το πέρας αποβιβάσεως εθελοντών υπό τον ταγματάρχη Χ. Ζυμβρακάκη και πολεμοφοδίων στον όρμο του Λουτρού των Σφακίων, κινδύνεψε, αφού προσβλήθηκε από τουρκική ακτοφυλακίδα, κατόρθωσε όμως να ξεφύγει κόβοντας την καδένα και εγκαταλείποντας την άγκυρα.

## Κρητική επανάσταση 1878

Κατά την Κρητική Επανάσταση του 1878, συμμετείχε ομοίως όπως και στη προηγούμενη, εκτελώντας δεκαεπτά δρομολόγια. Κυβερνήτες του στην περίοδο αυτή διετέλεσαν οι πλοίαρχοι Ν. Σουρμελής και Ν. Δρίβας.
 
## Πηγές

* 

Κατηγορία:Ελληνικά ατμόπλοια
Περιστερά Θεσσαλονίκης

Η **Περιστερά** είναι χωριό και έδρα κοινότητας του δήμου Θέρμης στη Μακεδονία.

Ο πληθυσμός της ανερχόταν σε 770 κατοίκους το 2011 και σε 651 το 2021. 

## Τοποθεσία
Η Περιστερά είναι χτισμένη στους νοτιοανατολικούς πρόποδες του Χορτιάτη στα 570 μέτρα.

## Ιστορία
μικρογραφία|αριστερά|Η εκκλησία του Αγίου Ανδρέα (του 871)

Πρόκειται για ένα πολύ παλιό χωριό, γνωστό για την εκκλησία του Αγίου Ανδρέα, την αρχαιότερη εκκλησία στην Ελλάδα, κτισμένη το 871, κτίσμα του οσίου Ευθυμίου του Νέου (9ος αιώνας). Σε όλη τη διάρκεια της τουρκοκρατίας υπαγόταν διοικητικά στο ναχιγιέ του Παζαργκιάχ (σημερινή Απολλωνία Θεσσαλονίκης) και ήταν ένα από τα χωριά που παρήγαγαν ξυλοκάρβουνο για τα μεταλλεία των Σιδηροκαυσίων.
 
Το 1821 συμμετείχε στην επανάσταση της Χαλκιδικής και καταστράφηκε ολοκληρωτικά από τους Τούρκους. 

## Φυσιογνωμίες
Σημαντικοί αγωνιστές του 1821 από την Περιστερά ήταν ο Τριαντάφυλλος Αγοραστού, ο Αναστάσιος Παναγιώτου, ο Κυπαρίσσης Αθανασίου και ο Ιωάννης Γεωργίου, οι οποίοι πήραν μέρος σε πολλές μάχες στη νότια Ελλάδα.

## Παραπομπές


## Πηγές
* 

## Εξωτερικοί σύνδεσμοι
* Ο Ιερός Ναός του Αγίου Ανδρέα στην Περιστερά Θεσσαλονίκης από τον ιστότοπο https://www.pemptousia.gr/.

Κατηγορία:Δήμος Θέρμης
Κατηγορία:Χωριά της περιφερειακής ενότητας Θεσσαλονίκης
Χαρικλής

Ο **Χαρικλής** ήταν αρχαίος Αθηναίος δημαγωγός. Το 413 π.Χ. του ανατέθηκε αποστολή έχοντας στις διαταγές του τον στόλο να πλεύσει στην Πελοπόννησο μαζί με το Δημοσθένη. Πέτυχε να οχυρώσει μια μικρή ακτή στη Λακωνία. Το 404 π.Χ. διορίστηκε μαζί με τους άλλους Τριάκοντα Τύραννους.

## Πηγές
* *Μεγάλη Στρατιωτική και Ναυτική Εγκυκλοπαίδεια*, τόμ. Σ-Ω, σελ. 568

Κατηγορία:Αρχαίοι Έλληνες τύραννοι
Κατηγορία:Αρχαίοι Αθηναίοι
Διασυμμαχικό Μετάλλιο Νίκης

Το **Διασυμμαχικό Μετάλλιο Νίκης** ήταν η ελληνική εκδοχή του αναμνηστικού παρασήμου που εκδόθηκε για τους στρατιώτες όλων των Συμμαχικών κρατών που πολέμησαν στον Α' Παγκόσμιο Πόλεμο. Συστάθηκε με Βασιλικό Διάταγμα της 6ης Οκτωβρίου 1920. Είναι χάλκινο σε στρογγυλό σχήμα διαμέτρου 36 χιλ. Στην κύρια όψη φέρει την Πτερωτή Νίκη, όρθια στο μέσο του μεταλλίου, σύμφωνα με το άγαλμα της Νίκης του Παιωνίου. Στην οπίσθια πλευρά φέρει την περιφερική επιγραφή «Ο Μέγας υπέρ του Πολιτισμού Πόλεμος», ενώ στο εσωτερικό της επιγραφής είναι χαραγμένα τα ονόματα των διαφόρων συμμάχων και φιλικών Κρατών. Η ταινία αναπαριστά δύο ουράνια τόξα, που ενώνονται μεταξύ τους στο ερυθρό τους χρώμα και καταλήγουν σε εξωτερική λευκό ακρόρραμα. Το μετάλλιο, που συνοδεύεται από δίπλωμα, απενέμετο από τον Υπουργό των Στρατιωτικών σε όλους τους στρατιωτικούς που υπηρέτησαν ένα τρίμηνο τουλάχιστον στο μέτωπο, και ειδικά σε μονάδα ή σχηματισμό στην ζώνη των πρόσω του μετώπου. Απενέμετο και από τον Υπουργό των Ναυτικών στους ναυτικούς αντίστοιχα. Ως χρόνος υπηρεσίας στο μέτωπο ίσχυε για μεν το Μακεδονικό Μέτωπο από της 9ης Σεπτεμβρίου 1916 ως την 7η Σεπτεμβρίου 1918, για δε την εκστρατεία Ρωσίας από την ημέρα επιβιβάσεως σε ατμόπλοιο ως την ημέρα της επανόδου. Για το Μέτωπο Θράκης ίσχυε η υπηρεσία εντός ζώνης πρόσω μέχρι την 17η Ιουλίου 1920. 

## Πηγές

* Γεωργίου Ι. Μπελδέκου: "Τάγματα Αριστείας και Στρατιωτικά Μετάλλια της Ελλάδος", έκδοση Πολεμικού Μουσείου, Αθήνα 1991, ISBN 960-85054-0-2
* *Μεγάλη Στρατιωτική και Ναυτική Εγκυκλοπαίδεια*, τόμος Κ-Μ, σσ. 514-515

Κατηγορία:Ελληνικά τάγματα και μετάλλια
Κατηγορία:Η Ελλάδα κατά τον Α΄ Παγκόσμιο Πόλεμο
Ψυχρηλασία

**Ψυχρηλασία** (Cold working), είναι η πλαστική παραμόρφωση ενός μετάλλου σε θερμοκρασία χαμηλότερη από αυτή στην οποία ανακρυσταλλώνεται. Η ψυχρηλασία προκαλεί αύξηση της αντοχής σε διαρροή, λόγω ενδοτράχυνσης του μετάλλου, με συνέπεια τη μείωση της ολκιμότητας.

## Δείτε επίσης
* Ανόπτηση

## Παραπομπές


## Πηγές
**Επιστήμη και Τεχνολογία των Υλικών*, W. D. Callister, Εκδόσεις Τζιόλα, 5η έκδοση

Κατηγορία:Μεταλλουργία
Όριο κόκκου

**Όριο κόκκου** (Grain boundary), είναι ο διεπιφανειακός διαχωρισμός δύο εφαπτόμενων κόκκων που έχουν διαφορετικό κρυσταλλογραφικό προσανατολισμό σ' ένα πολυκρυσταλλικό υλικό. 

## Πηγές
* Επιστήμη και Τεχνολογία των Υλικών, W. D. Callister, Εκδόσεις Τζιόλα, 5η έκδοση

## Εξωτερικοί σύνδεσμοι
* 

Κατηγορία:Μεταλλουργία
Κατηγορία:Επιστήμη υλικών
Δημήτριος Θεοδωρίδης

Ο **Δημήτριος Θεοδωρίδης** ήταν Έλληνας ιατρός.

## Βιογραφικά στοιχεία

Γεννήθηκε το 1875 στον Πύργο Ηλείας και ήταν γιος του Αθανασίου Θεοδωρίδη. Σπούδασε στην ιατρική σχολή του Πανεπιστημίου Αθηνών και συμπλήρωσε τις σπουδές του στα πανεπιστήμια της Νεάπολης και των Παρισίων. Το 1908 εξελέγη υφηγητής της Γυναικολογίας και Μαιευτικής στο Πανεπιστήμιο Αθηνών ενώ υπήρξε βοηθός του ανατομείου και διευθυντής της Χειρουργικής Γυναικολογικής Κλινικής στην Πολυκλινική Αθηνών για πάνω από τριάντα χρόνια. Κατείχε τέσσερις ευρεσιτεχνίες, εκ των οποίων οι τρεις είχαν κατατεθεί στο Conservatoire National des Arts et Metiers των Παρισίων ενώ η τέταρτη (Εφαρμογή του όζοντος στη μαιευτική) ίσχυε για την Ελλάδα, τη Γαλλία, το Βέλγιο και τη Γερμανία. Ήταν μέλος πολλών ιατρικών συλλόγων στην Ελλάδα και την Ευρώπη και είχε συμμετάσχει με ανακοινώσεις σε πλήθος ιατρικών συνεδρίων.

Σημαντική δραστηριότητα ανέπτυξε σχετικά με το δικαίωμα της καύσεως των νεκρών στην Ελλάδα. Το 1946 ίδρυσε τη Γαλλική "Εταιρία προς διάδοσιν του συστήματος της καύσεως των νεκρών" με αίτημα *να επιτρέπεται σε όποιους θέλουν να αποτεφρώνουν τους νεκρούς τους*. Ο σύλλογος αυτός ήταν ο πρώτος στην Ελλάδα με τέτοιο αίτημα. Υπήρξε ιδρυτικό μέλος και πρώτος πρόεδρος του "Συνδέσμου των εν Αθήναις Πυργίων" (1934), στον οποίο δώρισε ένα μικρό διαμέρισμα προκειμένου να χρησιμοποιηθεί ως εντευκτήριο του Συνδέσμου. Επίσης ύστερα από δωρεά του και με τη συμβολή του Μητροπολίτη Ηλείας Γερμανού Β΄ ιδρύθηκε το ίδρυμα "Στέγης Ηλείων Σπουδαστών" στην Καλογρέζα. Εκτός από ιατρικά βιβλία είχε συγγράψει και τα εξής έργα: "Η καύσις των νεκρών" (1956), "Ο βόρβορος εν τή κοινωνία" (1963) κ.α. Επίσης ήταν μέλος της συντακτικής επιτροπής της "Μεγάλης Πελοποννησιακής Εγκυκλοπαίδειας".

Απεβίωσε στην Αθήνα και δεν είχε παιδιά.

## Πηγές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ανατόμοι
Κίτρινος Ποταμός

Ο **Κίτρινος Ποταμός** (απλή Κινεζική: 黄河, παραδοσική Κινεζική: 黃河, *Χουάνγκ Χε*, μογγολικά: Χατάν Γκολ, *Βασιλιάς Ποταμός*) είναι ο δεύτερος μεγαλύτερος ποταμός της Λαϊκής Δημοκρατίας της Κίνας, μετά τον ποταμό Γιανγκτσέ, και ο έβδομος μεγαλύτερος στον κόσμο. Ονομάστηκε "Κίτρινος Ποταμός" λόγω του κίτρινου χρώματος που έχει το νερό κοντά στο δέλτα του ποταμού. Το χρώμα έχει αποδειχτεί ότι οφείλεται στην κίτρινη ασβεστώδη λάσπη που βρίσκεται διαλυμένη στο νερό. Το κινέζικο γνωμικό "όταν ο Κίτρινος Ποταμός καθαρίσει" χρησιμοποιείται για να περιγράψει ένα γεγονός το οποίο μάλλον δε θα συμβεί ποτέ, ανάλογο του ελληνικού "του Αγίου Ποτέ".

## Γεωγραφία
Υπολογίζεται ότι το μήκος του φτάνει τα 5.464 χιλιόμετρα. Οι πηγές του ποταμού βρίσκονται στα Όρη Παγιάν Χαρ στη δυτική κινεζική επαρχία Σιντσιάνγκ. Οι εκβολές του βρίσκονται στη Θάλασσα Ποχάϊ, μία επιμέρους εσωτερική θάλασσα στο βόρειο τμήμα της Κίτρινης Θάλασσας.

## Δείτε επίσης
* Γεωγραφία της Κίνας
* Κίτρινη Θάλασσα

## Παραπομπές


## Βιβλιογραφία
* Sinclair, Kevin. 1987. *The Yellow River: A 5000 Year Journey Through China*. (Based on the television documentary). Child & Associates Publishing, Chatswood, Sydney, Australia. ISBN 0-86777-347-2

## Εξωτερικοί σύνδεσμοι

* ''Η μπαλάντα του Κίτρινου Ποταμού'' από τους Yellow River Cantata 
* "A Troubled River Mirrors China’s Path to Modernity", *New York Times* 19 Νοεμβρίου 2006 
* First raft descent of the Yellow River from its source in Qinghai to its mouth (1987) 
* Απεικονίσεις της φύλαξης του ποταμού Κίτρινο  

Κατηγορία:Ποταμοί της Κίνας
Ξενοδοχείο Βύρων

Το **Ξενοδοχείο «Βύρων»** είναι ένα από τα παλαιότερα και πιο ιστορικά ξενοδοχεία της Αθήνας. Βρίσκεται στη γωνία της οδού Αιόλου 38, με την πλατεία της Αγίας Ειρήνης. Με ιστορία 170 ετών, λειτούργησε ως ξενοδοχείο αρχικά με την επωνυμία *«Η Ανατολή»* και από τα τέλη του 19ου αιώνα ως *«Βύρων»*.

## Ιστορικά στοιχεία
Το ξενοδοχείο *«Βύρων»* οικοδομήθηκε μεταξύ των ετών 1833 και 1839 και η αρχιτεκτονική του, όπως σημειώνει σε άρθρο της η Μάρω Καρδαμίτση – Αδάμη, *«εκφράζει μια πρώιμη νεοκλασική άποψη με έμφαση στη δωρικότητα και την απλότητα»*. Για ένα διάστημα, μεταξύ των ετών 1839 και 1842, είχε στεγάσει το αστρονομικό και μετεωρολογικό παρατηρητήριο του Πανεπιστημίου Αθηνών, υπό τον αστρονόμο και καθηγητή των φυσικομαθηματικών Γεώργιο Βούρη (1802 – 1860). Ήταν το πιο αριστοκρατικό ξενοδοχείο της εποχής, ενώ οι δεξιώσεις που δίνονταν σ’ αυτό αποτελούσαν μεγάλο κοσμικό γεγονός της αθηναϊκής κοινωνίας. Υποστηρίζεται ότι φιλοξένησε  τον Όθωνα, όταν είχε έρθει στην Αθήνα. 

Το κτίριο συνέχισε να λειτουργεί ως ξενοδοχείο μέχρι το 1974, οπότε και του αφαιρέθηκε η άδεια λειτουργίας από τον ΕΟΤ. Στο ισόγειο του ξενοδοχείου στεγάστηκαν κατά διαστήματα διάφορα εμπορικά καταστήματα, όπως σήμερα τα εμπορικά ενδυμάτων και φυτοφαρμάκων. Η τελευταία από τις επιχειρήσεις έφυγε από το κτίριο το 2019. Το 2019 τμήμα του κτιρίου κατέρρευσε καθώς όμβρια ύδατα εισήλθαν στο εσωτερικό του κτιρίου από το αίθριο πάνω από το κεντρικό κλιμακοστάσιο. Επιπλέον, τμήματα του ξύλινου σκελετού του κτιρίου βρίσκονταν σε κατάσταση σήψης από τη υγρασία, τοίχοι και πεσσοί είχαν ρηγματώσεις και ενδείξεις επικείμενης αστοχίας και υπήρχαν πολλές φθορές στα κονιάματα και επιχρίσματα. Το 2025 το κτίριο άρχισε να ανακαινίζεται με στόχο να λειτουργήσει ξανά ως ξενοδοχείο.

Το 1987 κηρύχθηκε από το Υπουργείο Πολιτισμού διατηρητέο ιστορικό μνημείο.

## Παραπομπές


## Πηγές
* Κάτια Μητροπούλου : *«Αθήνα: Μνήμες και κτήρια»*, Εκδόσεις Ι. Σιδέρης, α΄ έκδοση, Αθήνα, Ιούλιος 2004. 
* Επαμεινώνδας Κ. Στασινόπουλος: *«Η Αθήνα του περασμένου αιώνα (1830 – 1900)»*, Αθήνα, 1963.
* Μ. Καρδαμίτση – Αδάμη: *«Παλαιά ξενοδοχεία της Αθήνας: Μοναδικές κτιριολογικές περιγραφές»*, Εφημ. Καθημερινή/Επτά Ημέρες, 8 Οκτ. 2000.
* Αρχείο Νεοτέρων Μνημείων
* Εγκυκλοπαίδεια Πάπυρος-Λαρούς-Μπριτάνικα, λήμμα *«Βούρης, Γεώργιος»*, τόμος 15, Εκδόσεις Πάπυρος, Αθήνα, 1996.
* Χαρίλαος Πατέρας: «*Ξενοδοχεία της Αθήνας*». Εκδόσεις Συλλογές, Αθήνα, 2021.

Κατηγορία:Ξενοδοχεία στην Αθήνα
Κατηγορία:Νεοκλασικά κτίρια της Αθήνας
Κορνάτ

Το **Κορνάτ**, (κροατικά: *Kornat*) είναι νησί της Κροατίας στην Αδριατική Θάλασσα. Έχει έκταση 32,4  τ.χλμ. και 7 κατοίκους σύμφωνα με την απογραφή του 2001. Το Κορνάτ είναι το μεγαλύτερο νησί του αρχιπελάγους Κορνάτι.

## Παραπομπές


Κορνατ
Τσίοβο

Το **Τσίοβο**, (κροατικά: *Čiovo*) είναι νησί της Κροατίας στην Αδριατική Θάλασσα. Έχει έκταση 28,1  τ.χλμ. και 4.455 κατοίκους σύμφωνα με την απογραφή του 2001. Πρωτεύουσα του νησιού είναι το Οκρούγκ Γκόρνι.

## Παραπομπές


Τσίοβο
Όλιμπ

Το **Όλιμπ** (κροατ. *Olib*) είναι νησί της Κροατίας στην Αδριατική Θάλασσα. Έχει έκταση 26,1  τετραγωνικά χιλιόμετρα και 147 κατοίκους σύμφωνα με την απογραφή του 2001. Πρωτεύουσα του νησιού είναι το Όλιμπ.

## Παραπομπές


Κατηγορία:Νησιά της Κροατίας
Βιρ (νησί)

Το **Βιρ**, (κροατικά: *Vir* - IPA: v̞îːr) είναι νησί της Κροατίας στην Αδριατική Θάλασσα. Έχει έκταση 22,1  τ.χλμ. και συνδέεται με την ακτή μέσω μιας γέφυρας. Ο μοναδικός οικισμός του νησιού έχει 1.608 κατοίκους σύμφωνα με την απογραφή του 2001. Το Βιρ είναι γνωστό για τον υπερπληθυσμό του κατά την καλοκαιρινή παραθεριστική περίοδο. Αυτό οφείλεται στους εκατοντάδες ξενώνες που χτίστηκαν στο νησί μετά την ακύρωση του σχεδιασμού ενός πυρηνικού εργοστάσιου στην περιοχή. Η ανακοίνωση του σχεδιασμού του είχε προηγουμένως ρίξει κατακόρυφα τις τιμές των οικοπέδων. Μετά την ακύρωσή του, εκατοντάδες σπίτια χτίστηκαν, πάρα πολλά αυθαίρετα. Το 2006, το Υπουργείο Περιβάλλοντων, Σχεδιασμού και Υποδομών αποφάσισε να κατεδαφίσει 400 αυθαίρετα κτίσματα, κάτι που προκάλεσε διπλωματικό επεισόδιο με την Ουγγαρία, αφού πολλά από αυτά ανήκαν σε Ούγγρους πολίτες.

## Εξωτερικοί σύνδεσμοι
* Επίσημος ιστότοπος

## Παραπομπές


Βιρ
Αζινάρα

Η **Αζινάρα** (, στην διάλεκτο της Σαρδηνίας: *S'Asinàra*) είναι το έβδομο μεγαλύτερο ιταλικό νησί μετά τη Σικελία, τη Σαρδηνία, τη νήσο Έλβα, το Σαντ Αντίοκο, την Παντελλερία και το Σαν Πιέντρο και βρίσκεται βορειοδυτικά της Σαρδηνίας. Το νησί έχει έκταση 51 τ.χλμ. και μόλις 1 κάτοικο. Πρωτεύουσα του νησιού είναι η Cala d' Oliva.

## Εξωτερικοί σύνδεσμοι
* 

Αζινάρα
Αζινάρα
Αβραάμ Παυλίδης

Ο **Αβραάμ Παυλίδης** γεννήθηκε το 1950 στη Θεσσαλονίκη, αλλά πέρασε τα παιδικά του χρόνια στο Γάζωρο, χωριό των Σερρών. Είναι φωτογράφος και ιδιωτικός υπάλληλος. Ξεκίνησε σαν εικαστικός χρησιμοποιώντας ακουαρέλα να εκφράζεται καλλιτεχνικά, ενώ άρχισε να φωτογραφίζει από τις αρχές της δεκαετίας του ΄90. Η θεματολογία των φωτογραφικών του έργων περιστρέφεται γύρω από την παράδοση, την εγκατάλειψη και τη μνήμη. Ταξιδεύοντας σε όλη την Ελλάδα καταγράφει με χαρακτηριστικό τρόπο οικίες, ναούς, καφενεία, νοσοκομεία ή εργοστάσια εγκαταλελειμμένα, παρατημένα στον χρόνο και φορτισμένα με μνήμες και ιστορία.

Έχει παρουσιάσει το έργο του σε διάφορες εκθέσεις στο εξωτερικό και την Ελλάδα. Μερικές από αυτές είναι: Ανκόνα της Ιταλίας (2002), Αυστρία, Φωτογραφικό Κέντρο Θεσσαλονίκης (2002), ομαδική έκθεση "Αποθήκες του χρόνου" στο Μουσείο Φωτογραφίας Θεσσαλονίκης (2003). Το 2004 το Μουσείο Φωτογραφίας Θεσσαλονίκης παρουσίασε ατομική έκθεσή του, με τίτλο "Εστίες Παράδοσης", ενώ το 2010 παρουσιάστηκε ενόψει του Athens Photo Festival 2010, η ατομική του έκθεση με τίτλο "Το τελευταίο βλέμμα" στο 'The Lond Room' του Πικερμίου.

## Παραπομπές


## Σχετικά Άρθρα

* Culture now

* Τα Νέα online

* Καθημερινή

* Fmag photography magazine

* Φωτογραφική Λέσχη Βόλου

* Συμβούλιο Απόδημου Ελληνισμού

* El Culture

* Biblionet - "Το Τελευταίο Βλέμμα", Αβραάμ Παυλίδης

Κατηγορία:Έλληνες φωτογράφοι
Περιοχή των Βρυξελλών

Η **Περιοχή των Βρυξελλών** ή αλλιώς **Περιφέρεια Βρυξελλών-Πρωτεύουσας** (, ) είναι μία από τις τρεις διοικητικές περιοχές πρώτου βαθμού του Βελγίου. Έχει έκταση 161 τ.χλμ. και πληθυσμό 1.244.015 κατοίκους (εκτίμηση 2024). Είναι ντε φάκτο πρωτεύουσα της Ευρωπαϊκής Ένωσης και η μεγαλύτερη αστική περιοχή του Βελγίου. Αποτελείται από 19 δήμους. Ένας από αυτούς τους δήμους είναι και η Πόλη των Βρυξελλών, που είναι η πρωτεύουσα του Βελγίου, σύμφωνα με το Βελγικό Σύνταγμα, καθώς και η έδρα της γαλλικής αλλά και της φλαμανδικής κοινότητας.

Μετά τον Δεύτερο Παγκόσμιο Πόλεμο, οι Βρυξέλλες έχουν αποτελέσει ένα κύριο κέντρο των διεθνών πολιτικών δρώμενων. Το γεγονός ότι στην πόλη βρίσκονται οι έδρες των κυριότερων ευρωπαϊκών ιδρυμάτων, καθώς και τα κεντρικά γραφεία του ΝΑΤΟ, εξηγεί γιατί η πόλη έχει μετατραπεί σε μια πολύγλωσση έδρα αμέτρητων διεθνών οργανισμών, πολιτικών, διπλωματών και δημόσιων υπαλλήλων. Στα μέσα του 19ου και 20ού αιώνα οι Βρυξέλλες από μία αμιγώς ολλανδική, στη γλώσσα, περιοχή μετατράπηκε σε γαλλόφωνη πόλη. Σήμερα η πλειονότητα των κατοίκων της έχει ως μητρική τη γαλλική, ενώ και οι δύο γλώσσες αποτελούν τις επίσημες γλώσσες της περιφέρειας.

## Δήμοι

Οι δήμοι είναι δεκαεννέα.

[thumb|270px|Η Μεγάλη Αγορά (Grote Markt) στην πόλη των [Βρυξέλλες|Βρυξελλών]]

## Κλίμα

Οι Βρυξέλλες έχουν ωκεάνιο κλίμα. Αυτό εξηγείται από το γεγονός ότι η περιφέρεια δεν βρίσκεται μακριά από τις ακτές του Ατλαντικού Ωκεανού, και έτσι μεταφέρονται αέρινες μάζες από τον ωκεανό στις Βρυξέλλες, με αποτέλεσμα να υπάρχουν περίπου 200 ημέρες βροχή τον χρόνο στην περιφέρεια των Βρυξελλών.

Πληροφορίες για τον καιρό ανά μήνα: 



## Αδελφοποιημένες πόλεις

*μικρογραφία|260x260εσ|Πολύγλωσση πινακίδα της περιοχής των Βρυξελλών Ακχισάρ, Τουρκία
* Ατλάντα, ΗΠΑ
* Πεκίνο, Κίνα
* Βερολίνο, Γερμανία
* Μπρέντα, Ολλανδία
* Κίεβο, Ουκρανία
* Κινσάσα, Κόνγκο
* Λιουμπλιάνα, Σλοβενία
* Μακάου, Κίνα
* Μαδρίτη, Ισπανία
* Μόντρεαλ, Καναδάς
* Μόσχα, Ρωσία
* Πράγα, Τσεχία
* Σόφια, Βουλγαρία
* Τίρανα, Αλβανία
* Ουάσινγκτον, ΗΠΑ

## Παραπομπές


## Βιβλιογραφία
* Demey, Thierry 2007. *Brussels, capital of Europe* Badeaux, Brussels. ISBN 2-9600414-2-9

## Εξωτερικοί σύνδεσμοι

*Brussels-Capital Region. *Centre d'Informatique pour la Région Bruxelloise* (Brussels Regional Informatics Center)
* GIS Brussels-Capital Region
* Interactive map
*Flower Carpet in Brussels 2010
* 360º Interactive Virtual Tour of Brussels with Google Maps
* Brussels photo gallery
* Brussels photo gallery 2007

*
Υψηλή Ράχη Δράμας

Η **Υψηλή Ράχη** (περισσότερο γνωστή ως **Ψηλή Ράχη**) είναι οικισμός της Ανατολικής Μακεδονίας στην Περιφερειακή Ενότητα Δράμας.

## Γενικά στοιχεία
Η Ψηλή Ράχη βρίσκεται κοντά στον χείμαρρο Λυκοδιάσελο σε υψόμετρο 440 μέτρων. Απέχει περίπου 23 χλμ. Δ.-ΝΔ. από το Παρανέστι (έδρα του δήμου), 25 χλμ. Α.-ΒΑ. από τη Δράμα και 72 χλμ. Δ.-ΒΔ. από την Ξάνθη. Κατοικήθηκε από πρόσφυγες κυρίως Πόντιους και Μικρασιάτες μετά την Μικρασιατική καταστροφή και την ανταλλαγή των πληθυσμών το 1922.

Οι ασχολίες των εναπομείναντων κατοίκων είναι η κτηνοτροφία και σε μικρότερο βαθμό η γεωργία, λόγω μορφολογίας του εδάφους που είναι ορεινό και χωρίς δυνατότητα εκτενούς άρδευσης. Δύσκολη περίοδος για το χωριό αποτέλεσε η Βουλγαρική κατοχή 1941-44 και αργότερα ο Εμφύλιος, αλλά και αργότερα οι περισσότεροι κάτοικοι πήραν το δρόμο της προσφυγιάς (Γερμανία, ΗΠΑ, Αυστραλία, Σουηδία κ.ά) τη δεκαετία του 1960 λόγω έλλειψης εργασίας και αναζητώντας μια καλύτερη τύχη, εκ των οποίων πολύ λίγοι έχουν επιστρέψει μέχρι σήμερα.

Αναφέρεται επίσημα, μετά την απελευθέρωση, ως *Ζαρίτς* το 1919 στο ΦΕΚ 251Α - 20/11/1919 να προσαρτάται στην τότε κοινότητα Νουσρατλή (Νικηφόρος). Το 1926 με το ΦΕΚ 405Α - 15/11/1926 μετονομάστηκε σε Υψηλή Ράχη και ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης και την τροποποίησή του Κλεισθένης Ι, αποτελεί ομώνυμη κοινότητα που υπάγεται στη Δημοτική Ενότητα Νικηφόρου του Δήμου Παρανεστίου. Στην απογραφή του 2021 έχει πληθυσμό 123 κατοίκους ενώ με αυτήν του 2011 είχε 215.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Ξενοδοχείο των Αθηνών

Το **Ξενοδοχείο των Αθηνών** ή **Grand Hotel d’ Athenes** βρίσκεται στη συμβολή των οδών Σταδίου 32 και Κοραή 2 στην Αθήνα. Είναι διατηρητέο κτίριο και ανήκει από το 1896 στο Χατζηκυριάκειο Ορφανοτροφείο Θηλέων «Ιωάννου και Μαριγούς Χατζηκυριακού». 

Το ξενοδοχείο οικοδομήθηκε στα μέσα του 19ου αιώνα και ήταν πρώην κατοικία του Σμυρναίου εθνικού ευεργέτη Ιωάννη Χατζηκυριακού (1818 – 1896).  

Πρόκειται για ένα τετραώροφο κτίριο με τοξοστοιχία στα ανοίγματα του ισογείου και θεωρείται χαρακτηριστικό δείγμα ώριμου νεοκλασικού ρυθμού. 

Η έναρξη λειτουργίας του ξενοδοχείου τοποθετείται χρονολογικά στην εποχή του βασιλέως Γεωργίου Α'. 

Από το 1863 και μετέπειτα είχε ενοικιαστεί από τον ξενοδόχο Βασίλειο Κουρβέλη.  

Από το 1891, το ξενοδοχείο  είναι γνωστό με την επωνυμία «Grand Hôtel d'Athènes». Τα επίσημα εγκαίνια έγιναν την 1η Νοεμβρίου του 1891.

Το 1896, ο Ιωάννης Χατζηκυριακός άφησε διαθήκη, με την οποία όριζε το ακίνητο της οδού Σταδίου και Κοραή να παραμείνει και να λειτουργεί υπό τον Β. Κουρβέλη ως ξενοδοχείο.

Το ξενοδοχείο ήταν πολύ γνωστό και για το εστιατόριό του, που λειτουργούσε στο ισόγειο επί της οδού Κοραή. 

Με την εισβολή των Γερμανών και μέχρι την αποχώρησή τους, το ξενοδοχείο επιτάχτηκε από τις αρχές Κατοχής. Επαναλειτούργησε το 1944 μέχρι και το 1988. 

Πρόσφατα έχει ανακαινιστεί και στεγάζει καταστήματα και γραφεία επιχειρήσεων.

## Παραπομπές


## Πηγές
* Κάτια Μητροπούλου: «Αθήνα: Μνήμες και κτήρια», Εκδόσεις Ι. Σιδέρης, α΄ έκδοση, Αθήνα, Ιούλιος 2004.
* Μάρω Καρδαμίτση – Αδάμη: «Παλαιά ξενοδοχεία της Αθήνας: Μοναδικές κτιριολογικές περιγραφές», Εφημ. Καθημερινή/Επτά Ημέρες, 8 Οκτ. 2000.
* Αρχείο Νεότερων Μνημείων (ηλεκτρονική έκδοση: www.eie.gr)

Αθηνων
Ίσκια

Η **Ίσκια** (, αρχ. ελλ.: *Πιθηκοῦσαι*, ) είναι το όγδοο μεγαλύτερο ιταλικό νησί με έκταση 46,3 τ.χλμ και πληθυσμό 62.027 κατοίκους. Πρωτεύουσα του νησιού είναι η πόλη Ίσκια με πληθυσμό 18.253 κατοίκους. Βρίσκεται στο βόρειο άκρο του κόλπου της Νάπολης, περίπου 30 χιλιόμετρα (19 μίλια) από την πόλη της Νάπολης.

Στις αρχές του 8ου αιώνα π.Χ. οι Ευβοείς ίδρυσαν στην Ίσκια αποικία με το όνομα Πιθηκούσσες. Ήταν η πρώτη αποικία που ίδρυσαν οι Ευβοείς στη δύση και αποτέλεσε την αφετηρία για την ίδρυση νέων αποικιών στην περιοχή τα επόμενα χρόνια. Λίγα χρόνια αργότερα πέρασαν από την Ίσκια στην απέναντι ακτή ιδρύοντας την αποικία Κύμη.

## Εξωτερικοί σύνδεσμοι
* 

Κατηγορία:Νησιά της Ιταλίας
Κατηγορία:Ηφαιστειογενή νησιά
Κερδύλια όρη

Τα **Κερδύλια** είναι βουνά μεταξύ των νομών Σερρών και Θεσσαλονίκης στη Μακεδονία. Είναι συνέχεια της μεγάλης ορεινής αλυσίδας Κερκίνης - Δυσώρου - Μαυροβουνίου - Βερτίσκου. Δεσπόζουν στον μυχό του Στρυμονικού κόλπου. Η ψηλότερη κορυφή τους φθάνει τα 1.100 μέτρα. Τα Κερδύλια αποτελούν φυσικό όριο ανάμεσα στις επαρχίες Βισαλτίας και Λαγκαδά.

Στις νότιες πλαγιές τους, κοντά στα Νέα Κερδύλια, έχουν εντοπιστεί ίχνη αρχαίου οικισμού, που ταυτίζεται με το αρχαίο Κερδύλιο του Θουκυδίδη. 

## Παραπομπές

Κατηγορία:Βουνά της Θεσσαλονίκης
Κατηγορία:Βουνά των Σερρών
Τροπικό έτος

Το **τροπικό έτος** είναι η χρονική διάρκεια ανάμεσα σε δύο περάσματα του κέντρου του ηλιακού δίσκου από το εαρινό σημείο γ της εκλειπτικής, δηλαδή είναι το χρονικό διάστημα μεταξύ δύο εαρινών ισημεριών. Το τροπικό έτος έχει διάρκεια 365,24219878 ημέρες.

Κατηγορία:Συστήματα χρονολόγησης
Κατηγορία:Ημερολόγια
Κατηγορία:Μονάδες χρόνου
Κατηγορία:Αστρολογία
Κατηγορία:Χρόνος στην αστρονομία
Βιρ

Η ονομασία **Βιρ** μπορεί να αναφέρεται:

*στο Βιρ (νησί) με τον ομώνυμο οικισμό της Κροατίας 
*στον Βιρ (ποταμός) της Νορμανδίας (Γαλλία)
*στην Βιρ (πόλη) της Γαλλίας
Βόσγια όρη

Τα **Βόσγια όρη**, γαλλ. Vosges, είναι οροσειρά της ΒΑ Γαλλίας μεταξύ της περιοχής της Λωρραίνης και της πεδιάδας της Αλσατίας. Υψηλότερη κορυφή είναι το Γκρεμπβιλλέ (1.423 μ.). Έχουν μήκος 160 χλμ. και διακρίνονται στα Μεγάλα, Κεντρικά και Κάτω Βόσγια. Αποτελούν τη μια πλευρά παλιάς οροσειράς, της οποίας η άλλη πλευρά είναι ο Μέλας Δρυμός της Γερμανίας. Από το κέντρο της οροσειράς διέρχεται ο Ρήνος ποταμός. Τα Βόσγια έγιναν πεδία μαχών κατά τους Α' και Β' Παγκοσμίους Πολέμους.

## Εξωτερικοί σύνδεσμοι
* 

Κατηγορία:Οροσειρές της Γαλλίας
794 Ειρηναία

Η **Ειρηναία (Irenaea)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,301. Ανακαλύφθηκε το 1914 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το όνομα της κόρης (Ιρένε) του αστρονόμου Έντουαρντ Βάις.

## Φυσικά χαρακτηριστικά
Η μέση διάμετρος της Ειρηναίας εκτιμάται σε 35,8 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,050. Είναι άγνωστο αν και με ποια περίοδο περιστρέφεται η Ειρηναία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ειρηναια
795 Φίνι

Ο **Φίνι (Fini)** είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,677. Ανακαλύφθηκε το 1914 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

## Φυσικά χαρακτηριστικά
Η μέση διάμετρος του Φίνι εκτιμάται σε 74,66 χιλιόμετρα. Ο φασματικός τύπος του είναι **C** (ανθρακούχος), ενώ το άλβεδό του είναι 0,042. Ο Φίνι περιστρέφεται γύρω από τον εαυτό του μία φορά κάθε 8 ώρες και 38,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φινι
796 Ζαρίτα

Η **Ζαρίτα (Sarita)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,046. Ανακαλύφθηκε το 1914 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Ζαρίτα εκτιμάται σε 44,95 χιλιόμετρα. Ο φασματικός τύπος της είναι **X**, ενώ το άλβεδό της είναι 0,1966. Η Ζαρίτα περιστρέφεται γύρω από τον εαυτό της μία φορά κάθε 7 ώρες και 45 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζαριτα
797 Μοντάνα

Η **Μοντάνα (Montana)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,264. Ανακαλύφθηκε το 1914 από τον Δανο-αμερικανό αστρονόμο Χόλγκερ Τίλε, που παρατηρούσε από το Μπέργκεντορφ του Αμβούργου, και πήρε το όνομά της από τη λατινική λέξη *mons* = βουνό. Υπήρξε ο πρώτος από τους 4 συνολικά αστεροειδείς που ανακαλύφθηκαν από τον συγκεκριμένο αστρονόμο.

## Φυσικά χαρακτηριστικά
Η μέση διάμετρος της Μοντάνα είναι άγνωστη, όπως και το άλβεδό της. Ο φασματικός τύπος της είναι **S** (λιθώδης). Η Μοντάνα περιστρέφεται γύρω από τον εαυτό της μία φορά κάθε 4 ώρες και 33 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μοντανα
Μονή Καρέα

Η **Μονή Τιμίου Προδρόμου Καρέα** είναι βυζαντινή μονή στην Αττική. Βρίσκεται στις δυτικές πλαγιές του Υμηττού, κοντά στα λατομεία του Καρά, με υψόμετρο: **490μ.** στην περιφέρεια του Δήμου Βύρωνα.  

Η ίδρυσή της ανέρχεται κατά πάσα πιθανότητα στον 4ο αιώνα, όπως μαρτυράει ο σωζόμενος επιτύμβιος λίθος με την επιγραφή «ΝΕΙΚΑΓΟΡΗC ΔΙΑΚΟΝΙCCΗΣ». Η τάξη των διακονισσών είχε εισαχθεί από τους αποστόλους και καταργήθηκε τον 6ο μ.Χ. αιώνα από τον αυτοκράτορα Ιουστινιανό Ά (527 - 565 μ.Χ.). Αρχικά η μονή ήταν πατριαρχικό σταυροπήγιο τιμώμενο στην μνήμη του Αγίου Ιωάννη του βαπτιστή, εγκαταλείφτηκε όμως το 1673. Η ίδρυση της μονής ανάγεται στους βυζαντινούς χρόνους. Η πρώτη γνωστή χρονολογία είναι του 1575, όταν η μονή πιθανώς να ανακαινίσθηκε.  

Μετόχιο της Μονής Καρέα ήταν η μονή των Ασωμάτων Κουκοπούλη στην Αθήνα.  

Το παλαιό καθολικό της μονής είναι ναός εγγεγραμμένος σταυροειδής με τρούλο που στηρίζεται σε τέσσερις κίονες και κτίστηκε κατά το τελευταίο τέταρτο του 11ου αιώνα. Οι τοιχογραφίες σώζονται μόνο στην Πρόθεση, ενώ οι υπόλοιπες έχουν χαθεί. Στο δάπεδο του ναού δεξιά βρίσκεται παλιά επιγραφή που υποδεικνύει την πιθανή ύπαρξη παλαιοχριστιανικού ευκτηρίου οίκου. 

## Παραπομπές


## Πηγές
* 
* Τάσος Νερούτσος: Χριστιανικαί Αθήναι. Αθήνα, 1889, σελ. 72

Καρεα
Κατηγορία:Δήμος Βύρωνα
Καρεα
Νικήτας Παφλαγών

Ο **Νικήτας Παφλαγών** ή **Νικήτας Δαυίδ** υπήρξε Βυζαντινός συγγραφέας του 10ου αιώνα. Η καταγωγή του δεν είναι ακριβώς γνωστή άν και στον συναξαριστή του επισκόπου Ματθαίου Λαγγή τόμος Φεβρουαρίου, έκτη τού μηνός , σελ. 144 ,σε υποσημείωση λέγει οτι είναι ο Συμεών ο Μεταφραστής. Ήκμασε κατά τις βασιλείες Λέοντος του Σοφού και Κωνσταντίνου Πορφυρογέννητου. Σπουδαιότερο έργο του ο *Βίος Ιγνατίου*, εξυμνητικό του Ιγνάτιου και επικριτικό για τον Φώτιο.

## Έργα
**Των πάνυ Αποστόλων εγκωμιαστικοί λόγοι*
**Ιγνατίου, αρχιεπισκόπου Κωνσταντινουπόλεως, βίος ήτοι άθλησις*
**Εξήγησις των επών του Μεγάλου Γρηγορίου του Θεολόγου*

## Παραπομπές


## Πηγές
* Migne, ''Patrologia Graeca'', τόμος 105, σελ. 15, 487 και 578
* 

## Εξωτερικοί  σύνδεσμοι
* Αρτόποπουλος Γ. Ιωάννης, «Συμβολή στη μελέτη για τον Νικήτα τον Παφλαγόνα» από ejournals.epublishing.ekt.gr/. Αρχειοθετήθηκε 17 Φεβρ.2018. Ανακτήθηκε 17 Φεβρ.2018
* «Νικήτας ο Παφλαγών» από ENCYCLOPAEDIA OF THE HELLENIC WORLD. Αρχειοθετήθηκε 17 Φεβρ.2018. Ανακτήθηκε 17 Φεβρ.2018

Κατηγορία:Ορθόδοξοι λόγιοι
Λέων Αχριδών

Ο **Λέων Αχριδών** ήταν Έλληνας λόγιος, Αρχιεπίσκοπος Αχριδών του 11ου αιώνα. Άκμασε επί βασιλείας Κωνσταντίνου του Μονομάχου περί το 1053. Έγραψε 
* τρεις επιστολές προς κάποιον επίσκοπο του Πάπα περί των αζύμων και της νηστείας των Σαββάτων και των λοιπών καινοτομιών
* Περί της εκπορεύσεως του Αγίου Πνεύματος *εκ μόνου του πατρός*.

## Παραπομπές


## Πηγές
* 

Κατηγορία:Ορθόδοξοι λόγιοι
Κατηγορία:Αρχιεπίσκοποι Αχρίδος
Κατηγορία:Επίσκοποι του 11ου αιώνα
Νικήτας Σερρών

Ο αρχιεπίσκοπος Σερρών **Νικήτας** ήταν λόγιος του 11ου αιώνα. Χειροτονήθηκε διάκονος και διδάσκαλος σε εκκλησία της Κωνσταντινούπολης, αργότερα αρχιεπίσκοπος Σερρών, και κατόπιν αρχιεπίσκοπος Ηρακλείας. Άκμασε περί το έτος 1075. Έγραψε πόνημα «Περί της αγίας Τριάδος και του αγίου Πνεύματος εκ του αποστόλου Παύλου, των Ευαγγέλων, του Αμφιλοχίου, Αθανασίου, Βασιλείου, Κυρίλλου, και λοιπών Πατέρων». Αντίγραφο του έργου του φυλάγεται στην βιβλιοθήκη της Φλωρεντίας.

## Παραπομπές


## Πηγές
* 

Κατηγορία:Μητροπολίτες Σερρών
Κατηγορία:Ορθόδοξοι λόγιοι
Κατηγορία:Επίσκοποι του 11ου αιώνα